Nedstryn kirke

Nedstryn kirke (Nedstryn kyrkje) er en langkirke fra 1859 i Stryn kommune i Vestland fylke.

Byggverket er i tre og har 400 sitteplasser. Den er tegnet av Ludolph Rolfsen basert på typetegninger av Hans Ditlev Franciscus von Linstow.

Kirken ligger i Nordfjord prosti i Bjørgvin bispedømme.

Historie 
Den første kirken i Nedstryn ble kalt Eid kirke etter gården den var bygget på, denne antas å være en stavkirke oppført på 1200-tallet. Gården ble senere kalt for Kyrkjeeide. Rundt 1650 ble det bygget ny korskirke i tømmer. Da biskop Peder Christian Hersleb Kjerschow var på visitas i Nedstryn i 1851 var han av den klare oppfatning at kirken var i så dårlig stand at det måtte bygges en ny. Den gamle kirken ble da revet, og ny kirke ble innviet 6. november 1859 av prost Wilhelm Frimann Koren.
Prekestol, døpefont og altertavle fra den gamle korskirken har tidligere befunnet seg på Bergen museum. Fra mai 2020 er alterfrontalet igjen på plass i kirken.

Referanser

Litteratur

Eksterne lenker 
 

Kirker i Stryn
Kulturminner i Stryn
Kirker i Nordfjord prosti
Religiøse byggverk fra 1859
1859 i Norge
Langkirker i Bjørgvin bispedømme